Okresná prokuratúra Žilina 
Moyzesova 20, 011 56 Žilina 1

Sp. zn. : 1 Pv 203/14/5511	Žilina, 26.3.2014
EEČ : 2-43-154-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ako otec mal. XXXXX, nar. XXXXX a mal. XXXXX, nar. XXXXX, obaja trvale bytom XXXXX, XXXXX, voči ktorým má zákonnú vyživovaciu povinnosť, vyplývajúcu mu zo Zákona o rodine a ktorej výška bola určená rozsudkom Okresného súdu v Žiline sp. zn. XXXXX zo dňa 11.01.2010, ktorý nadobudol právoplatnosť dňa 25.02.2010 a vykonateľnosť dňa 16.03.2010, prispievať na výživu syna XXXXX sumou 50,- € mesačne a na výživu syna XXXXX sumou 40,-€ mesačne, vždy do 15.dňa v mesiaci vopred k rukám matky detí XXXXX, nar. XXXXX, túto svoju povinnosť si riadne a pravidelne neplní od mesiaca november 2013 doposiaľ, pričom v mesiaci február zaslal na výživnom sumu 20,-€, pričom zavineným neplnením vyživovacej povinnosti na obe deti zavinil dlh vo výške 430,-€ k rukám XXXXX,

lebo zanikla trestnosť činu.

Odôvodnenie:
	Poverený príslušník OO PZ Žilina - západ uznesením XXXXX zo dňa 03.03.2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je uvedené vo výrokovej časti tohto uznesenia, s tým, že ku dňu vznesenia obvinenia bol dlh na výživnom vyčíslený vo výške 340,- €. 

Po skončení vyšetrovania mi poverený príslušník PZ predložil spisový materiál s návrhom na zastavenie trestného stíhania, s ktorým sa stotožňujem. 

Z obsahu spisu je zrejmé, že obv. XXXXX je otcom mal. XXXXX a mal. XXXXX, ktorých matkou je XXXXX. 

Rozsudkom Okresného súdu v Žiline sp. zn. XXXXX zo dňa 11.01.2010, ktorý nadobudol právoplatnosť dňa 25.02.2010 a vykonateľnosť dňa 16.03.2010, bol obvinený zaviazaný prispievať na výživu syna XXXXX sumou 50,- € mesačne a na výživu syna XXXXX sumou 40,-€ mesačne, vždy do 15.dňa v mesiaci vopred k rukám matky detí XXXXX, bytom XXXXX, XXXXX, ktorá má obe deti zverené do osobnej starostlivosti.

Obvinený XXXXX uviedol, že aj keď je v súčasnosti zamestnaný, bol od nového roka 2014 práceneschopný a sociálna poisťovňa mu zatiaľ nevyplatila nemocenské, pretože nemala od jeho zamestnávateľa potvrdenie o začatí PN. Má informáciu, že jeho zamestnávateľ toto potvrdenie sociálnej poisťovni už odoslal a mali by mu byť vyplatené peniaze. Z uvedeného dôvodu výživné neplatil. Ďalej uviedol, že už je práceschopný a má nastúpiť do zamestnania v zahraničí. Doposiaľ si svoju vyživovaciu povinnosť na deti plnil. Uviedol, že svoju vyživovaciu povinnosť chce uhradiť. Okrem vyživovacej povinnosti na synov XXXXX má ešte ďalšiu vyživovaciu povinnosť na syna XXXXX. 

Svedkyňa - poškodená XXXXX uviedla, že XXXXX si od novembra 2013 neplnil vyživovaciu povinnosť na synov XXXXX, na ktorých má podľa rozsudku prispievať mesačne spolu vo výške 90,-€. Uviedla, že XXXXX jej už celé dlžné výživné uhradil a to od novembra 2013 až do mesiaca marec 2014 vrátane, pričom zaplatil na výživnom 450,-€ a voči nemu teda neeviduje dlh na výživnom. 

Boli zabezpečené správy ÚPSVaR Žilina, z ktorých je zrejmé, že obv. XXXXX v predmetnom období nebol v evidencii uchádzačov o zamestnanie ich úradu a nepoberal dávky a príspevky v hmotnej núdzi. Posledná evidencia mu skončila dňom 16.04.2013, kedy bol z evidencie uchádzačov o zamestnanie vyradený pre nespoluprácu. 
Zo správy Sociálnej poisťovne pobočka Žilina vyplýva, že obv. XXXXX nepoberal a ani nepoberá dávky v nezamestnanosti. Z potvrdenia sociálnej poisťovne vyplýva, že za mesiac november 2013 mu boli vyplatené nemocenské dávky vo výške 21,70 €. 
	Zo správy Daňového úradu Žilina je zrejmé, že obvinený bol evidovaný v registri Daňového úradu Žilina ako fyzická osoba do 30.11.2013. 
	
	V spisovom materiáli sú ďalej zabezpečené správy k osobe obvineného a to výpis zo živnostenského registra, z ktorého je zrejmé, že k 30.11.2013 podnikateľský subjekt ukončil svoju činnosť. Ďalej bol zabezpečený zoznam vlastnených vozidiel na osobu XXXXX, nar. XXXXX. 

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX si vyživovaciu povinnosť splnil dodatočne a zo spisového materiálu nevyplýva, že by neplnenie výživného malo na dieťa trvalo nepriaznivý následok. Konštatujem, že výživné má uhradené do konca mesiaca marec 2014. 

Zistené skutočnosti ma vedú k záveru, že boli splnené zákonné podmienky v zmysle § 86 ods. 1 písm. a) Trestného zákona o účinnej ľútosti. 

Vzhľadom na vyššie uvádzané skutočnosti som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátorka